صحیفہ رسومات

صحیفہ رسومات  متحارب ریاستوں کے دور کی سلطنت ژؤ خاندان کے عہد حکومت میں انتظامیہ ،رسومات اور سماجی تقریبات سے متعلق معلومات کا مجموعہ ہے۔صحیفہ آداب و رسومات چین کی پانچ ادبیات عالیہ میں سے ایک ہے جسے کنفیوشس مت کے بنیادی ماخذ میں شمار کیا جاتا ہے۔اسی لیے اسے رسومات کا ادب عالیہ یا لیجینگ بھی کہا جاتا ہے۔ کچھ ماہرین کا کہنا ہے کہ اس کتاب کا نام پہلے رسومات کا ادب عالیہ یا لیجینگ ہی تھا جسے دائی شینگ نے بدل کر صحیفہ آداب و رسومات کر دیا۔

تاریخ 
صحیفہ رسومات غیر متعین اور مختلف تاریخوں اور عہد کے آباد و رسومات سے متعلق معلومات اور متون کا مجموعہ ہے۔ اس موضوع کی دوسری کتابوں جیسے رسومات ژاؤ اور صحیفہ آداب و رسومات کے ڈھانچہ کے برعکس یہ صحیفہ ازاد انداز میں لکھا گیا ہے۔ متن کے اعتبار سے اس میں صحیفہ ادب کے رسوماتی الفاظ و اصطلاحات کی کی تشریح بھی ملتی ہے۔اس کے علاوہ کنفیوشس کی زندگی اور تعلیمات پر مشتمل کئی صفحات موجود ہیں۔ کتاب کا کچھ ہان شاہی خاندان سے پہلے کا ہے جبکہ بیشتر حصہ ہان کے ابتدائی دور کا ہے۔
کتابیں جلا دو اور علماء کو زندہ دفن کردو مہم کے تحت 213 ق م میں چن شی ہوانگ کے عہد حکومت میں کنفیوشس کی تعلیمات پر مشتمل کتب اور ادبیات کو جلاکر ختم کر دیا گیا لیکن چن خاندان ایک دہائی کے عرصہ میں ہی تباہ ہو گیا اور کنفیوشس مت کے علما کو وہ کتابیں زبانی یاد تھیں لہذا ہان خاندان کے ابتدائی دور میں ان کو پھر سے لکھا گیا اور مدون کیا گیا۔و4و صحیفہ رسومات کی مکمل تدوین نو کا کام تقریباً پورا ہوچکا تھا مگر کلاسک آف موسیقی کو پھر سے تدوین نہ کیا جا سکا اور وہ کتاب کے باب “موسیقی کا دستاویز “
میں درج کیا گیا۔
اس کے بعد سے بعد کے محقیین نے پہلے مسودہ میں ترمیم کی کوشش کی۔ کتاب سوئی کے مطابق دائی دے پہلی صدی قبل مسیح میں کتابوں کے اصل متن پر پھر سے کام کیا اصل کتابوں کی تعداد 214 سے گھٹاکر 85 کردی۔ اس کے بھانجے دائی شینگ اور مختصر کر کے 46 کتابوں تک محدود کر دیا۔پھر ہان شاہی خاندان کے عہد حکومت کے دور اخیر میں 3 کتابوں کا اضافہ کیا گیا اور اب کل تعداد 49 ہے۔و5و
1993ء میں ہوبئی میں جنگمین گئودین گنبد میں صحیفہ کے باب بلیک روبس کا ایک نسخہ دستیاب ہوا۔ واضح ہوکہ تقریباً 300 ق م میں گنبد کو بند کر دیا تھا جو اب تک کھلا نہیں تھا۔اس سے صحیفہ کے دیگر ابواب کی تاریخ تدوین کا بھی اندازہ لگایا جا سکتا ہے۔و6و

لی 
کنفیوشس نے لفظ لی کو تمام رسومات کی اخلاقیات کا معیار مانا ہے۔لی کے لفظی معنی “رسومات“ کے ہیں لیکن اسے تقریبات اور ضابطہ اخلاق کے لیے استعمال کیا جاتا ہے۔ عموما اس کے معنی کسی بھی چیز کی اچھی شکل، حسن اخلاق نرمی کے لیے جاتے رہے ہیں۔
 کنفوشس لفظ لی کو مذہب و عقیدہ کی روحانیت اور دیگر تقریبات و رسومات کا ہم معنی سمجھتا تھا۔کتاب صحیفہ رسومات کے حوالہ سے لفظ لی ماضی کی سادگی کی اہمیت اور اس کے تقدس پر دلالت کرتا ہے۔ کنفیوشس کو یقین تھا کہ لی سے جو معیار مراد لیے جاتے ہیں وہ ضابطہ اخلاق حکومت ژاؤ کے زوال کو مؤخر کیا جا سکتا ہے۔ لفظ لی کا تقدس کتاب صحیفہ رسومات میں اس طرح بیان کیا گیا ہے:“لی سے مراد وہ تمام چیزیں ہیں جو انسانی زندگی سے متعلق ہیں اور انسانی زندگی میں رسومات سب سے اہم ہیں۔“و7و

مندرجات

حوالہ جات 

چینی ادبیات عالیہ
کنفیوشسی متون
ویکی ڈیٹا سے مطابقت رکھنے والی مختصر تفصیل